
ŠAKIŲ RAJONO SAVIVALDYBĖS TARYBA

SPRENDIMAS

DĖL ŽEMĖS SKLYPO, ESANČIO LEKĖČIŲ SENIŪNIJOJE, LEKĖČIŲ MIESTELYJE, DRAUGYSTĖS G. 22A, DETALIOJO PLANO TVIRTINIMO

2012 m. kovo 29 d. Nr. T-156
Šakiai

      
Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 3 d. 8 p., Teritorijų planavimo įstatymo (Žin., 1995, Nr. 107-2391; 2004, Nr. 21-617) 4 str. 2 d. 5 p., 26  str. 4 d., rajono savivaldybės tarybos 2011 m. spalio 27 d. sprendimu Nr. T-226 patvirtinto rajono savivaldybės tarybos veiklos reglamento 83.8 p., Valstybinės teritorijų planavimo ir statybos inspekcijos prie Aplinkos ministerijos Marijampolės teritorijų planavimo ir statybos valstybinės priežiūros skyriaus 2012 m. kovo 23 d. Teritorijų planavimo dokumento patikrinimo aktu Nr. TP1-564, nusprendžia,

patvirtinti Gintauto Lipinsko nuomojamo 0,0707 ha kitos paskirties žemės sklypo, esančio Lekėčių seniūnijoje, Lekėčių miestelyje, Draugystės g. 22A (kadastrinis Nr. 8460/0006:212) būdo ir pobūdžio pakeitimo, nustatant gyvenamosios teritorijos būdą, vienbučių ir dvibučių gyvenamųjų namų statybos pobūdį, detalųjį planą (pridedama). 
Meras                                                                                                   Juozas Bertašius

